DA
C 15/28
Den Europæiske Unions Tidende
16.1.2023
Parter i hovedsagen Sagsøger: AB Sagsøgt: Finanzamt Köln-Süd
Præjudicielt spørgsmål Skal bestemmelserne i aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer (1), som trådte i kraft den 1. juni 2002 (herefter »aftalen om fri bevægelighed«), navnlig artikel 7 og artikel 15, sammenholdt med artikel 9, stk.
2, i bilag I til aftalen (retten til ligebehandling), fortolkes således, at de er til hinder for en bestemmelse i en medlemsstat, hvorefter arbejdstagere med statsborgerskab i en EU- eller EØS-medlemsstat (herunder Tyskland), som er bosiddende (med bopæl eller sædvanligt opholdssted) i Tyskland eller i EU/EØS-stater, frivilligt kan anmode om beregning af indkomstskatten på basis af den i Tyskland skattepligtige indkomst fra lønnet beskæftigelse (»skatteberegning efter anmodning«), navnlig for under hensyntagen til udgifter (erhvervsmæssige udgifter) samt modregning af indeholdt tysk kildeskat at opnå en refusion af indkomstskat, men tyske og schweiziske statsborgere med bopæl i Schweiz nægtes denne ret?
(1)
EFT 2002, L 114, s. 6.
Anmodning om præjudiciel afgørelse indgivet af Bundesarbeitsgericht (Tyskland) den 10. oktober 2022 — JK mod Kirchliches Krankenhaus (Sag C-630/22) (2023/C 15/30) Processprog: tysk Den forelæggende ret Bundesarbeitsgericht
Parter i hovedsagen Sagsøger, indstævnt og revisionsappellant: JK Sagsøgt, appellant og revisionsindstævnt: Kirchliches Krankenhaus
Præjudicielle spørgsmål 1) Er det foreneligt med EU-retten, navnlig Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (1) set i lyset af artikel 21 i Den Europæiske Unions charter om grundlæggende rettigheder (herefter »chartret«), når en national ordning bestemmer, at en privat organisation, hvis etik er baseret på religion, a) er berettiget til at betragte personer, der har meldt sig ud af et bestemt religiøst samfund inden etableringen af arbejdsforholdet, som uegnede til beskæftigelse i organisationens tjenester, b) er berettiget til at forlange, at personer, der arbejder for organisationen, ikke har meldt sig ud af et bestemt religiøst samfund inden etableringen af arbejdsforholdet, eller c) er berettiget til at lade opretholdelsen af arbejdsforholdet være betinget af, at en person, der arbejder for organisationen, og som havde meldt sig ud af et bestemt religiøst samfund inden etableringen af arbejdsforholdet, melder sig ind i dette igen, når organisationen ellers ikke forlanger, at personer, der arbejder for den, tilhører det pågældende religiøse samfund?